b'\n_START_ARTICLE_\nLife in the Fast Lane\n_START_SECTION_\nVsebina\n_START_PARAGRAPH_\nBesedilo govori o paru, ki ga je zaradi pretiran \xc5\xbeivljenjski slog pognal na rob. V nekem intervjuju je Glenn Frey dejal, da se je naslova skladbe spomnil nekega dne, ko se je vozil po avtocesti z dilerjem, znanim kot "The Count". Frey je dilerju dejal, naj upo\xc4\x8dasni, ta pa mu je odvrnil "What do you mean? It\'s life in the fast lane!" (Kaj misli\xc5\xa1? To je \xc5\xbeivljenje na prehitevalnem pasu!) V istem intervjuju je Frey pojasnil, da je glavni riff skladbe pogosto igral Walsh na vajah skupine, drugi \xc4\x8dlani skupine pa so mu rekli, naj si zapomni riff. Don Henley je dejal, da se je skladba razvila iz uvodnega kitarskega riffa: "Nekega dne je Walsh na vaji zaigral ta riff, jaz pa sem rekel \'Kaj je to? Ugotoviti moramo kako iz tega ustvariti skladbo." Henley in Frey sta nato napisala besedilo.\n_START_SECTION_\nKriti\xc4\x8dni sprejem\n_START_PARAGRAPH_\nLeta 2016 so uredniki revije Rolling Stone skladbo ocenili kot 8. najbolj\xc5\xa1o skladbo skupine Eagles.\n_START_SECTION_\nPriredbe\n_START_PARAGRAPH_\nGarth Brooks je skladbo posnel in je iz\xc5\xa1la na kompilacijskem albumu Blame It All on My Roots: Five Decades of Influences._NEWLINE_Kitarist Eaglesov, Joe Walsh izvaja skladbo na svojih solo turnejah._NEWLINE_Leta 2007 je Jill Johnson posnela skladbo za svoj album Music Row._NEWLINE_Skladba "Livin\' It Up" z albuma Chocolate Starfish and the Hot Dog Flavored Water skupine Limp Bizkit, vsebuje frazo life in the fast lane. Frey, Henley in Walsh so na ovitku omenjeni kot avtorji besedila._NEWLINE_Naslov skladbe je bil inspiracija za epizodo "Life on the Fast Lane", iz prve sezone TV serije Simpsonovi._NEWLINE_Rascal Flatts in Cariie Underwood sta zapela skladbo na podelitvi grammyjev leta 2007._NEWLINE_Skladba je bila uporabljena kot soundtrack za vlakec smrti Eagles-Life in the Fast Lane, ki so ga odprli v Hard Rock Parku maja 2008. Ponovno je bil vlakec odprt 23. maja 2009 kot The Iron Horse._NEWLINE_Skladba je bila uporabljena v filmu FM, leta 1978._NEWLINE_V filmu Fast Times at Ridgemont High, igra skupina to skladbo na maturantskem plesu._NEWLINE_Skladba je uporabljena tudi v video igri Guitar Hero World Tour._NEWLINE_Country skupina Williams Riley je 23. avgusta 2010 izdala svojo verzijo skladbe._NEWLINE_Superskupina Metal Allegiance je izdala svojo verzijo skladbe z Alisso White-Gluz na glavnem vokalu.'